| Bilag 12.e - Datacenterdrift |
| --- |

[Projektnavn]

[Måned + år]

[**Vejledning til Kunden**

Vejledning til Kunden er angivet i skarpe parenteser og markeret med gult.

Dette bilag er et kategori C-bilag, hvilket betyder, at bilaget er udarbejdet som en template med vejledningstekster og evt. eksempler til kundens udarbejdelse af bilaget.

I dette Bilag 12.e (Datacenterdrift) skal Kunden stille sine konkrete krav til Ydelsen. I bilaget er der anført vejledningstekst til brug for Kundens færdiggørelse, ligesom der er indsat enkelte **eksempler** på relevante krav til illustration af formulering af krav. Det bemærkes, at eksemplerne på krav ikke er udtømmende, og at Kunden således selv skal tilføje krav til ydelsen.

Det bemærkes særligt om dette Bilag 12.e (Datacenterdrift), at Datacenterdrift ofte vil være en delmængde af Infrastrukturdrift, jf. Bilag 12.d (Infrastrukturdrift). Datacenterdrift i henhold til dette bilag er således målrettet den situation, hvor Kunden f.eks. ønsker at drive egne servere fra en leverandørs lokation (datacenter). Såfremt der ønskes Infrastrukturdrift kan dette Bilag 12.e ofte udgå af Kontrakten.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget skal afstemmes med udbuddets udbudsbetingelser, der beskriver udbudsprocessen og rammerne for konkurrencen.

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal udfylde kravmatricen sidst i bilaget.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 12.e, Datacenterdrift i følgende punkter:*

* *Punkt 23 (Datacenterdrift)*

*Vejledning til Leverandøren slettes inden kontraktunderskrift.]*

* 1. Indholdsfortegnelse

[1. Indledning 4](#_Toc517173221)

[2. Generelle krav 4](#_Toc517173222)

[3. Specifikke krav 4](#_Toc517173223)

[4. Kravmatrice 6](#_Toc517173224)

# Indledning

Dette bilag indeholder Kundens krav til den Datacenterdrift, som Leverandøren skal levere under Kontrakten, herunder med henblik på at overholde de i bilag 8 (Servicemål) fastlagte Servicemål for Leverandørens levering af drift.

# Generelle krav

I K-1 til K-5 følger Kundens generelle krav til den Datacenterdrift, der skal leveres af Leverandøren.

*Datacenterfaciliteter*

Leverandøren skal drifte og vedligeholde datacenterfaciliteter, som Kunden kan anvende under Kontrakten. Datacenterfaciliteterne skal inkludere drift og vedligeholdelse af:

1. Bygninger
2. Fysisk adgangskontrol
3. Strøm
4. Køling
5. Relativ fugtighed
6. Brand- og vandsikring
7. Kabling
8. Rack space
9. […]

*Strøm, kabling mv.*

Leverandøren skal sikre, at der til Kundens gulvplads, rackskabe og rackunits er den nødvendige strøm og kabling til at drifte rackunits.

*Forbindelse med datacenter og Kundens lokation*

Leverandøren skal sikre redundant forbindelse mellem og Kundens lokation(er) og datacenterfaciliteterne. Forbindelsen skal have en kapacitet på minimum [100 Mbps].

*Overvågning*

Leverandøren skal sikre, at datacenterfaciliteterne er overvåget, og at der er personel til stede til enhver tid.

*[…]*

[…]

# Specifikke krav

I K-6 til K-12 følger Kundens specifikke krav til den Datacenterdrift, der skal leveres af Leverandøren.

*Gulvplads til rackskab (bur)*

Leverandøren skal stille gulvplads til rackskab til rådighed for Kunden, der skal være indhegnet med lås (bur) og være egnet til opsætning af rackskabe.

*Begrænset adgang til Kundens gulvplads (bur)*

Leverandøren skal sikre, at Kundens gulvplads, jf. K-6, er placeret således, at adgangen til Kundens gulvplads er begrænset, f.eks. ved indhegning, separate lokaler eller lignende.

*Rackskabe*

Leverandøren skal stille rackskabe med plads til rackunits til rådighed for Kunden.

*Begrænset adgang til Kundens rackskabe*

Leverandøren skal sikre, at Kundens rackskabe, jf. K-8, er placeret således, at adgangen til Kundens rackskabe er begrænset, f.eks. ved indhegning, separate lokaler eller lignende.

*Rackunits*

Leverandøren skal stille rackunits til rådighed for Kunden.

 *Backup på en separat server*

Leverandøren skal sikre, at der er serverplads på en separat server til, at Kunden kan få fortaget backup af Kundens Applikation og de af Kundens data, der er opbevaret i Leverandørens datacenter.

*[…]*

[…]

# Kravmatrice

[Kravmatricen skal færdiggøres konkret. Såfremt Kontrakten er omfattet af udbudsreglerne, skal matricen færdiggøres i overensstemmelse med de konkrete udbudsretlige beslutninger, herunder med udbuddets udbudsbetingelser, jf. også den generelle vejledning til Kunden.]

*[Leverandøren skal udfylde kravmatricen med angivelse af graden, hvormed kravene i dette Bilag 12.e er opfyldt.]*

| Krav ID | Udbudsretlig kravrubricering | Opfyldelsesgrad (Helt / Opfyldes delvist / Opfyldes ikke) | Leverandørens beskrivelse eller reference til løsningsbeskrivelse i separat dokument |
| --- | --- | --- | --- |
| K-1 |  |  |  |
| K-2 |  |  |  |
| K-3 |  |  |  |
| K-4 |  |  |  |
| K-5 |  |  |  |
| K-6 |  |  |  |
| K-7 |  |  |  |
| K-8 |  |  |  |
| K-9 |  |  |  |
| K-10 |  |  |  |
| K-11 |  |  |  |
| K-12 |  |  |  |